En 15 dies, les famílies paterneres podran tramitar a l'Ajuntament el seu Xec-Bebè
25/05/2016

# En 15 dies, les famílies paterneres podran tramitar a l'Ajuntament el seu Xec-Bebè

[![Imagen de la calle Mayor](/images/noticias/2016/05/calle-mayor.jpg)](/images/noticias/2016/05/calle-mayor.jpg)

25.05.2016

El Ple de l'Ajuntament ha aprovat hui les bases que regulen la concessió d'aquesta ajuda de la qual es beneficiaran aquest 2016 prop de 800 famílies del municipi

En un termini aproximat de 15 dies, les famílies paterneres que, al llarg d'aquest 2016, tingan, adopten o acullan un nou fill o filla ja podran beneficiar-se del Xec-Bebè. Així ho ha acordat hui el Ple de l'Ajuntament de Paterna després d'aprovar les bases que regulen la concessió d'aquesta ajuda impulsada per l'Equip de Govern socialista, que portava anys reivindicant la implantació d'aquesta subvenció en el municipi i que ara ha aconseguit després de molts mesos de treball i negociació.

La nova ajuda tindrà un import de 300 euros, serà de caràcter universal i es podrà gastar en qualsevol dels comerços de Paterna que s'adhereixin a aquesta iniciativa de l'Executiu local pensada per ajudar a les famílies en els primers mesos del nou fill/a i per impulsar el sector comercial.

L'Alcaldessa en funcions de Paterna, Núria Campos i la regidora de Comerç, Eva Pérez han celebrat l'aprovació d'aquesta ajuda que “volen i necessiten tant les famílies paterneres com els establiments del poble i que portem reivindicant des de 2009”.

Eva Pérez ha explicat que el Xec Bebè tindrà caràcter retroactiu per tots els nascuts, adoptats/as o acollits/as en el que portem d'any i es concedirà des de l'Ajuntament de Paterna a totes les famílies que els sol•liciten i complixen els requisits d'empadronament mitjançant el lliurament de 10 vals de 30€ cadascun per utilitzar en els comerços de Paterna.

“El Xec-Bebè està concebut per compensar les despeses derivades de l'esforç econòmic que suposa per a les famílies, el naixement, adopció o acolliment d'un nou/a fill o filla i, al mateix temps, per promocionar i dinamitzar les compres en el comerç local”, ha conclòs la regidora.